Sisukord
Register 🔎︎

# Tekst

Tööriistariba Tekst sisaldab ikoone erinevat tüüpi tekstikastide lisamiseks.

## Tekst

Moodustab tekstikasti vastavalt dokumendis klõpsamisele või vedamisele. Klõpsa dokumendis suvalisel kohal ja sisesta või aseta tekst.

Tekst

## Paneeli mahutuv tekst

>Moodustab tekstikasti vastavalt dokumendis klõpsamisele või vedamisele. Sisestatav tekst sobitatakse automaatselt tekstikasti mõõtmetega. Klõpsa dokumendis suvalisel kohal ja sisesta või aseta tekst.

Paneeli mahutuv tekst

## Viiktekstid

Joonistab vastavalt dokumendis hiirega lohistamisele joone, mis lõpeb ristkülikukujulise viiktekstiga. Tekst on rõhtsuunaline. Viikteksti kasti suurendamiseks lohista kasti pidet. Ristkülikukujulise tekstiviigu muutmiseks ümardatud tekstiviiguks lohista suurimat nurgapidet käekujulise kursoriga. Teksti lisamiseks klõpsa viigu serval ning kirjuta või aseta tekst.

Viiktekstid

### Aasia keelte toetus

Need käsud on kättesaadavad ainult siis, kui LibreOffice - EelistusedTööriistad - Sätted - Keelesätted - Keeled all on lubatud Ida-Aasia keelte toetus.

### Vertikaalsed viiktekstid

Joonistab aktiivsesse dokumenti joone, mis lõpeb vertikaalsuunalist teksti sisaldava ristkülikukujulise tekstiviiguga. Tekstiviigu suuruse muutmiseks tuleb hiirega lohistada pidemeid. Teksti lisamiseks tuleb klõpsata tekstikastile ja sisestada või asetada oma tekst. Ristkülikukujulist tekstikasti saab asendada ümmargusega, selleks tuleb viia kursor teistest suurema nurgapideme kohale, oodata, kuni kursor omandab käe kuju ja siis lohistada sellest pidemest. Funktsioon on kasutatav ainult siis, kui aasia keelte tugi on aktiveeritud.

### Vertikaaltekst

Moodustab hiirega vedades aktiivsesse dokumenti vertikaalse tekstisuunaga tekstikasti. Klõpsa dokumendis ja sisesta või aseta oma tekst. Võib ka vedada hiirega soovitud kohta tekstikasti ja sisestada või asetada sinna vajaliku teksti. Funktsioon on kasutatav ainult siis, kui aasia keelte tugi on aktiveeritud.

## Paneeli mahutuv vertikaaltekst

Joonistab vastavalt dokumendis hiirega lohistamisele tekstikasti püstsuunalise tekstiga. Sisestatav tekst sobitatakse automaatselt kasti mõõtudega. (Selle ikooni aktiveerimiseks tuleb esmalt sisse lülitada Ida-Aasia keeltes teksti tugi.) Klõpsa suvalisse kohta dokumendis ja kirjuta või aseta tekst. Võib viia ka kursori kohta, kuhu soovid teksti paigutada, joonistada tekstikasti ja seejärel kirjutada või asetada teksti.

Paneeli mahutuv vertikaaltekst